Subject: დღევანდელი მთავრობის სხდომის საკითხებთან დაკავშირებით (8 ოქტომბერი)
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked], [email-masked], Levan Davitashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], Natalia Jaliashvili <[email-masked]>, mikheil dundua <[email-masked]>, Mako M <m
Date: Thu, 08 Oct 2020 11:03:32 +0000

• პოსტპანდემიური ეკონომიკური აღდგენის პერიოდში, მძაფრი გლობალური ეკონომიკური კონკურენციის გათვალისწინებით, საქართველოს მთავრობა ყველა მექანიზმს იყენებს, ქვეყანაში ბიზნესგარემოს კიდევ უფრო მეტად გასაუმჯობესებლად.

• მთავრობა კომპანიებს აძლევს საშუალებას, მიიღონ „საერთაშორისო კომპანიის” სტატუსი, ხოლო საერთაშორისო კომპანიებს უქმნის კომფორტულ პლატფორმას საქართველოში სამუშაოდ.

• კომპანია რომელიც მიიღებს „საერთაშორისო კომპანიის“ სტატუსს ისარგებლებს შეღავათებით ქონების (გარდა მიწისა), მოგების, დივიდენდებსა (სრულად თავისუფლდება) და საშემოსავლო გადასახადებზე - მოგების და საშემოსავლო გადასახადი შეუმცირდება 5%-მდე.

• ეს შეღავათები პირველ რიგში შეეხება საზღვაო ბიზნესთან დაკავშირებულ და აიტი კომპანიებს, რადგან ტრანსპორტი და ლოგისტიკა ჩვენი ეკონომიკისთვის ერთ-ერთი მნიშვნელოვანი სექტორია. ამასთან, IT მიმართულებით ქვეყანაში გვაქვს დიდი რესურსი, რომელიც უნდა ავამოქმედოთ.

• შეღავათები ადგილობრივ კომპანიებს განვითარებისა და გაფართოების სტიმულს გაუჩენს, რაც, თავის მხრივ, ხელს შეუწყობს ახალი, მაღალანაზღაურებადი სამუშაო ადგილების გაჩენას.

• ამაზე მუშაობა დავიწყეთ 2019 წლის დეკემბრიდან. განხილული იქნა ისეთი წარმატებული საზღვაო ქვეყნის გამოცდილება, როგორიცაა მალტა, კვიპროსი, საბერძნეთი და დანია.

• გარდა ამისა, კრიზისის მაქსიმალურად სწრაფად გადასალახად სახელმწიფო აგრძელებს სოფლის მეურნეობის განსაკუთრებულ ხელშეწყობას, სახელმწიფო პროგრამების გაფართოებას. პროგრამაში „ქართული ჩაი“ შეგვაქვს ცვლილებები და ვზრდით სარეაბილიტაციო სამუშაოების სახელმწიფო დაფინანსების ოდენობას.

• ბენეფიციარს დაუფინანსდება შესრულებული სარეაბილიტაციო სამუშაოების ღირებულების 70%. 1 ჰა-ზე 2 500 ლარამდე. ხოლო კოოპერატივებს - შესრულებული სარეაბილიტაციო სამუშაოების ღირებულების 90%. 1 ჰა-ზე 3 000 ლარამდე. ცვლილებები დარგს მისცემს ახალ სტიმულს და ფერმერებს დაეხმარება კრიზისთან გამკლავებაში.

• აღსანიშნავია, რომ პროგრამა 2016 წელს დაიწყო და მასში ჩართულია 39 მეჩაიე; განხორციელდა 1 192 ჰა გაველურებული პლანტაციის რეაბილიტაცია, რომელთაგან 790 ჰა - სახელმწიფოსაგან იჯარით აღებულია.